جاری هفته ده اون نفر آلمان لیک تورکیه دن آلمان گه دیپورت قیلینه دی.
آلمان تشقی ایش لر وزیرلیگی نینگ سوزچیسی کریستوفر بورگر, پایتخت برلین ده ترتیب له گن مطبوعاتی کنفرانسی جریانیده بیرگن بیاناتیده, جاری هفته ده تورکیه دن آلمان گه دیپورت قیلینه دیگن آلمان وطنداش لری حقیده معلومات بیردی.
بورگر, "جاری هفته ده تورکیه دن آلمان گه 3 ایرکک, 5 عیال و 2 باله دن عبارت 10 کیشی نینگ دیپورت قیلینه دیگن لیگی نی ایسله تیب اوتیشیم ممکن" دییه قید ایتدی.
دیپورت قیلینه دیگن کیشی لرنینگ همه سی نینگ آلمان وطنداشی ایکن لیگی نی بیلدیرگن بورگر, خوددی شوو کیشی لرنینگ ترور تشکیلاتی داعش بیلن ارتباط لری خصوصیده حاضرچه معلومات بیریش لری نینگ ممکن ایمس لیگی نی معلوم قیلدی.
بورگر, اوشبو کیشی لردن ایککی عیال نینگ سوریه ده یشه گن لیک لری بیلن علاقه لی بعضی علایم نینگ موجود ایکن لیگی نی ایسله تیب اوتدی.
آلمان مطبوعاتی ایسه داعش بیلن ارتباطی بولگن کمیده 7 کیشی نینگ تورکیه دن آلمان گه دیپورت قیلینه دیگن لیگی نی بیلدیردی.
تورکیه جمهوریتی ایچکی ایش لر وزیری نینگ اورینباسری و اوشبو وزیرلیک سوزچیسی اسماعیل چاتاکلی, چیت ایللیک ترورچی لرنینگ اولکه لری گه تاپشیریلیشی بوییچه پروسه نینگ توناون باشله گن لیگی نی بیلدیرگن ایدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
